Skape in voertuig by Bloem-winkelsentrum gevind - Maroela Media
Die skape wat in die kattebak gevind is. Foto: Verskaf
Die Bloemfonteinse Dierebeskermingsvereniging (DBV) het 'n saak van dieremishandeling teen 'n man aanhangig gemaak nadat twee skape in die kattebak van sy voertuig by 'n winkelsentrum in dié stad gevind is.
Reinet Meyer, senior inspekteur by die stad se DBV, het Woensdag gesê 'n inwoner het die DBV na die winkelsentrum ontbied nadat die skape opgemerk is.
"Met ons aankoms het ons 'n dooie en 'n lewende skaap in die kattebak aangetref. Albei die skape se pote was baie styf met tou vasgebind," het Meyer gesê. "Ons het die eienaar gevra waar hy vandaan kom en hy het erken hy is van Smithfield en is met die skape op pad na Thaba Nchu vir 'n begrafnis," het Meyer gesê.
Volgens Meyer het die DBV beslag gelê op die lewende skaap, wat in 'n erge toestand van stres verkeer het. Die inspekteurs het met die dier na 'n veearts gehaas, maar die skaap moes van kant gemaak word weens die erge stres wat die dier ervaar het.
"Dit is 'n uiterse skande dat 'n skaap weens angs of versmoring só aan 'n einde moet kom. Die Bloemfontein-DBV sal sulke gevalle van dieremishandeling nie duld nie en die skuldige persone moet aan die pen ry."
KK · 2 jare gelede
Vat 'n wrede ding om te doen!! Ai so hartseer!
God ons aangestel oor die diere…en dit is hoe ons na sy skepsels kyk.
Dankie aan DBV wat so mooi en vinnig optree.
Gelukkig is dit nie 2 mense wat hulle wou eet nie, hierdie gebruik word gebruik van dat ek 'n kind is, gaan kyk maar waar hulle die lewendige skape so langes die pad verkoop, hulle almal doen dit!! Kom NSPCA trek bietjie sokkies op en moet asb nie selektief wees nie, julle kan duisende van die arrestasies uitvoer op sekere plekke!!!
Ag nee hel man, wat nou nog! Ek voel partykeer ek kan my bondeltjie aan 'n stok vasmaak en uit die land uit stap! Ken julle daai magtelose kwaad gevoel??
Ken hom Linda, ken hom. So gevoel na prof. Malan se artikel oor die grondwet vanoggend. Al die ou goedjies tel maar op. Ek kom egter nie verder as die Vrystaat grens nie. Dan raak my geldjies op en ek raak moeg.
Met die arme skape oppad begrafnis toe, nee ek verstaan nou nie mooi nie, wat het skape te doen met begrafnis?
Sou 10 teen 1 die keel afgesny het en dan slag
my genade dis wreed dit beklink hul wil die skape steel om die kersseion om die draai.
Hoop hulle het darem betaal vir die skape en dat hulle dit nie geleen het op 'n boer se plaas nie
Hoe n volk sy diere behandel is n teken van hoe die volk se menswaardigheid is.
Christoffel · 2 jare gelede
Vra waar is sy vervoerpermit of verwyderings sertifikaat van die diere. Daardie 2 ooie is teelmateriaal en slagkos.
Bhlaaaaaa Bhlaaaaaa Bhlaaaaaa. Maar op n meer ernstige noot…….waarom rondry met 2 skape …kan jy dit nie koop vir wat ookal rede waar jou be stemming is Nie??